Greek Legal Document

Category: 358

Content:
9. ΒΑΣΙΛΙΚΟΝ ΔΙΑΤΑΓΜΑ της 24/29 Νοεμ. 1950 (ΦΕΚ Α΄ 272) Περί επεκτάσεως της εφαρμογής των διατάξεων περί οικονομικής ενισχύσεως προς αυτοστέγασιν. Έχοντες υπ’ όψιν τα διατάξεις της παρ. 4 του άρθρ. 9 του Ν.Δ. 96/1946 «περί κυρώσεως, τροποποιήσεως και συμπληρώσεως του από 9/11 Μαΐου 1946 Ν.Δ/τος «περί εκτελέσεως των έργων ανοικοδομήσεως της Χώρας» και ιδόντες την υπ’ αριθ. 588 ε.ε. γνωμοδότησιν του Συμβουλίου Επικρατείας, προτάσει του Ημετέρου επί του Οικισμού και Ανοικοδομήσεως Υπουργού, απεφασίσαμεν και διατάσσομεν. Άρθρον μόνον.-1.Αι διατάξεις του από 20/23 Ιουν. 1950 Β.Δ/τος «περί παροχής οικονομικής ενισχύσεως εις τους επαναπατριζομένους συμμοριοπλήκτους προς αυτοστέγασιν αυτών» δύνανται να εφαρμόζωνται εις πάσαν περίπτωσιν αυτοστεγάσεως πολιτών, ων η μοναδική ανά το Κράτος ιδιόκτητος κατοικία κατεστράφη ή εβλάβη εκ του πολέμου ή των συνεπείων αυτού, ως επίσης και εις περίπτωσιν αυτοστεγάσεως πολιτών, ων η μοναδική ως άνω κατοικία κατεστράφη ή εβλάβη εκ σεισμού, πλημμύρας ή άλλης θεομηνίας, εφ’ όσον διατίθενται προς τούτο σχετικαί πιστώσεις. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 35.Η.β.9 Ανοικοδόμηση